Vandag se sportnuusRoger Federer is ’n legende op Wimbledon. Foto: AP Photo/Alastair Grant. Tennis: Die toernooi moes op 29 Junie begin het, maar die koronavirus-pandemie sorg dat internasionale sportbyeenkomste links en regs afgelas word. “Ons sal alle scenario’s deeglik oorweeg; insluitend om die geleentheid af te las of te kanselleer,” het die organiseerders in ’n verklaring gesê. Extreme Fighting Championship: Die byeenkoms sou op 4 April in Johannesburg plaasgevind het. “Dit is ’n wêreldwye pandemie en almal moet hul kant bring om die verspreiding van die virus te beveg. Jy kan jou deel doen deur die volgende drie weke by die huis te bly,” het die organiseerders gesê. Olimpiese Spele: Lees Suid-Afrika se nuutste swemsensasie, Tatjana Schoenmaker, se reaksie later op Maroela Media.